**II Starptautiskā**

**Staņislava Broka Jauno kordiriģentu konkursa**

**NOLIKUMS**

2021.gada 26.novembrī Daugavpilī norisināsies II Starptautiskais Staņislava Broka Jauno kordiriģentu konkurss, kuru rīko Staņislava Broka Daugavpils Mūzikas vidusskola (SBDMV).

Konkursa mērķis - saglabāt un popularizēt latviešu kordiriģenta, pedagoga un tautas melodiju aranžētāja Staņislava Broka ieguldījumu latviešu kora mūzikā, atzīmējot viņa 95.dzimšanas dienu: veicināt jauno kordiriģentu profesionālo izaugsmi un veidot jaunus radošus starptautiskus kontaktus.

**Konkursa norises vieta**
Konkurss notiks 2021.gada 26.novembrī Staņislava Broka Daugavpils Mūzikas vidusskolā, Kandavas 2A, Daugavpils, LV–5401, Latvija.

**Konkursa noteikumi**
Konkursā piedalās profesionālo vidējo mūzikas izglītības iestāžu izglītības iestāžu IP *Diriģēšana* audzēkņi. Dalībnieki vecuma grupās netiek dalīti. No vienas mūzikas izglītības iestādes drīkst piedalīties ne vairāk kā 5 audzēkņi.
Konkurss notiek divās kārtās.

\* I kārta

Audzēknis bez iepriekšējas mēģināšanas diriģē konkursa 1.kārtas obligāto skaņdarbu – latgaliešu tautas dziesmu J.Vaivoda apdarē *Pūti, pūti, ziemelīti –* un pēc tam strādā ar kori 10 minūtes. Konkursants māca korim vienu savu **brīvi izvēlētu** skaņdarbu, kurš nav iekļauts šī konkursa repertuārā. Skaņdarbam jābūt rakstītam 4-balsīgam jauktam korim *a capella* vienkāršā formā. Skaņdarba notis konkursantam jāiesniedz kopā ar pieteikumu konkursam.

Uz II kārtu žūrija izvirza ne vairāk kā 6 audzēkņus.

\* II kārta dalās 2 daļās.

1.daļa – Darbs ar kori. Audzēknis strādā ar kori 20 minūtes, sagatavo koncertam konkursa 2.kārtas obligāto skaņdarbu – latviešu tautas dziesmu St.Broka apdarē *Visi ciema suņi rēja* – un skaņdarbu pēc izvēles no dotā repertuāra saraksta. Koris tehniski sagatavo skaņdarbus iepriekš.

2.daļa – Konkursants diriģē koncertā konkursa 2. kārtas obligāto skaņdarbu – latviešu tautas dziesmu St.Broka apdarē *Visi ciema suņi rēja* un izvēles skaņdarbu no kora repertuāra.

Konkursa repertuārs

Latviešu t.dz. Ē.Siliņa apdarē – *Ik vakaru dziedāt gāju*
R.Dubra– *Miserere mei*

J.Ivanovs – Varoņu piemiņai

R.Skulte – Še dziedāju, gavilēju
A.Jansons – *Meklētāja ceļš*

Latviešu t.dz. Ald.Kalniņa apdarē – Sirmi zirgi, jauni puiši

**Vērtēšana**
Konkursa  žūrija vērtē tehnisko un māksliniecisko izpildījumu 25 ballu skalā.
Žūrijas lēmums ir galīgs un nav apstrīdams.

**Apbalvošana**
Konkursa II kārtas dalībniekiem tiek piešķirti  I, II, III pakāpes diplomi un balvas.

Visus ar konkursu saistītus izdevumus sedz katra izglītības iestāde vai dalībnieki.

**Pieteikšanās**

Konkursa dalībniekiem līdz 2021.gada 1.novembrim jāiesūta uz elektronisko pastu sbdmv@sbdmv.lv:

* dalībnieka pieteikums;
* īsa radošā biogrāfija;
* fotogrāfija (augstas izšķirtspējas JPG formātā);
* apliecinoša dokumenta par dalības naudas iemaksu bankā kopija.

Dalības maksa konkursā ir 20 EUR no personas.

Dalības maksa ir jāiemaksā līdz 20.11.2021. uz sekojošu kontu: *Staņislava Broka Daugavpils Mūzikas vidusskola: Kandavas iela 2A, Daugavpils, LV – 5401 Nodokļu maksātāja reģ.Nr.90000066001 Norēķinu konts LV04TREL2220521005000 VALSTS KASE, bankas kods TRELLV2 II Starptautiskajam Staņislava Broka Jauno kordiriģentu konkursam.*

Ceļa un uzturēšanās izdevumus sedz konkursa dalībnieki.

Informācija:

+371 65407900

sbdmv@sbdmv.lv

**\_\_\_\_\_\_\_\_\_\_\_\_**

**mācību iestādes nosaukums**

**pieteikums II Starptautiskajam Staņislava Broka Jauno kordiriģentu konkursam**

|  |  |  |  |  |
| --- | --- | --- | --- | --- |
| *Dalībnieka vārds, uzvārds* | *Mācību iestādes nosaukums, adrese, telefona numurs, e-pasta adrese*  | *Pedagoga vārds, uzvārds* | *Izvēles skaņdarbs* *I kārtai* | *Izvēles skaņdarbs II kārtai* |
|  |  |  |  |  |

Datums \_\_\_\_\_\_\_\_\_\_\_\_\_ Direktors \_\_\_\_\_\_\_\_\_\_\_\_\_\_\_\_\_\_